На основу члана 37. став 1. тачка 24) Статута Града Ниша ("Службени лист Града Ниша", број 88/2008, 143/2016 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

 I **УСВАЈА СЕ** Извештај о раду са финансијским пословањем за 2022. годину Народне библиотеке „Стеван Сремац“ Ниш, број 01-352/23 од 13.03.2023.године, који је Одлуком број 01-354/23 од 13.03.2023.године усвојио Управни одбор Установе.

II Решење доставити Народној библиотеци „Стеван Сремац“ Ниш, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Народне библиотеке „Стеван Сремац“ Ниш, на седници 13.03.2023. године, донео је Одлуку број 01-354/23, којом је усвојио Извештај о раду са финансијским пословањем за 2022. годину Народне библиотеке „Стеван Сремац“ Ниш и доставио га Градској управи за друштвене делатности на даље поступање.

Препозната као важна установа за развој и популаризацију културе читања, значаја и универзалне доступности књига и друге грађе важне за формално и неформално образовање, Библиотека је одговорила на високе захтеве корисника и њихове образовне потребе.

Народна библиотека „Стеван Сремац“ Ниш је и у 2022. години систематски радила на развоју и унапређивању библиотечко-информационе делатности. Дигитализација библиотечко-информационе грађе и богаћење дигиталне библиотеке, у складу са законским одредбама, био је један од приоритетних задатака Библиотеке. У дигиталној библиотеци смештено је 208.167 дигиталних копија размештених у 6.968 фолдера.

Библиотека је и у 2022. години наставила са реализацијом редовне активности „Банкомат књига“. По пројекту Министарства културе Републике Србије под називом „Ко то тамо чита“, реализована је набавка библиобуса.

У оквиру Руског кутка организоване су радионице за децу, посвећене руској традицији и обичајима уочи празника. Организовани су бесплатни курсеви кинеског језика.

 У 2022. години укупно је набављено 5.666 монографских публикација. Куповином је набављено 1827 публикација, а поклоном 3.839 монографских публикација. Поклоном Министарства културе Републике Србије, фондови су обогаћени са 1.564 књиге, а 2.275 књига су поклон разних дародаваца.

Имајући у виду да је Извештај о раду са финансијским пословањем за 2022. годину Народне библиотеке „Стеван Сремац“ Ниш сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

 вршилац дужности начелника

 Градске управе за друштвене делатности

 Павлина Михајленко